Malaysian Ghost Stories

Malaysian Ghost Stories ialah sebuah siri drama televisyen seram Malaysia 2021 arahan bersama Azhari Zain, Izuan Moktar dan Eoon Shuhaini. Siri ini mengisahkan berkaitan alam mistik legenda yang sering diceritakan secara turun temurun dalam pelbagai versi oleh masyarakat di Malaysia, drama ini memulakan tayangan perdana di Astro Ria bermula 25 Ogos 2021 menggantikan Lockdown. 

Jalan ceritanya tidak bersambung-sambung sebaliknya setiap episod mempunyai kisah yang berlainan.

Penerbitan 
Menurut penerbit drama ini, Arie Zaharie, objektif utama yang ingin disampaikan kepada penonton ialah untuk memaparkan pelbagai kisah hantu yang sering diceritakan di Malaysia sebagai hiburan untuk memberi kelainan. Kebanyakan generasi muda zaman sekarang kurang percaya dengan kewujudan entiti seram. Drama seram ini menghimpunkan semula kisah-kisah tersebut untuk dijadikan asas penceritaan utama.

Drama ini mengupas secara terperinci kepelbagaian jenis hantu yang sering didengari di Malaysia agar dapat memberi gambaran dan visual yang jelas mengenai bentuk, rupa dan sifat hantu tersebut serta bagaimana cara untuk mengatasi sebarang gangguan mistik sekiranya ada. Setiap kisah yang ditonjolkan sarat dengan nilai murni untuk diambil sebagai teladan dan pengajaran agar kita tidak sewenang-wenangnya mempersendakan kewujudan makhluk ini.

Daripada segi persediaan untuk menghasilkan drama seram, pihak produksi turut mendapatkan khidmat nasihat pengamal dan pakar dalam perubatan Islam sebagai langkah berjaga-jaga sekiranya terjadi sesuatu yang tidak diingini sewaktu di lokasi. Untuk pengetahuan, Imam Kanan Masjid Wilayah Persekutuan iaitu Ustaz Tuan Asmawi turut membuat penampilan istimewa dalam salah sebuah episod.

Episod

Runut bunyi 
 "Tragedi" - Amira Othman
 "Tak Seindah Wajah" - S. M. Salim
 "Dia dan Aku" - Yusni Hamid
 "Sayang di Sayang" - Julie Sudiro
 "Aathiram" - Irfan Zaini
 "Selamanya" - Usop
 "Seri Bunian" - P. Ramlee

Lihat juga
 Cerita Hantu Malaysia – filem 2014 dengan konsep serupa.

Rujukan 

Drama Melayu 2021
Rancangan Astro Ria